— Людзі, якія наеліся прафесіі творчай, вам падобнае кажуць без нейкай там позы, паверце. Я артыстам быць хацеў з чатырнаццаці гадоў. Зразумейце, гэта нібы вірус ці хвароба. Вы пажадалі б свайму дзіцяці захварэць?.. Яшчэ ў восьмым класе я вызначыў для сябе, кім хачу стаць: мастаком ці музыкантам. На тое, як склалася маё жыццё ў музыцы, па вялікім рахунку, скардзіцца грэшна. А калі б я выбраў шлях мастака?..